Dvojvozová súprava električiek typu T6A5 na rýchlodráhe
**Košická rýchlodráha** je v súčasnosti jediná mestská rýchlodráha na Slovensku. Je súčasťou električkovej siete v Košiciach. Trať prevádzkuje Dopravný podnik mesta Košice (DPMK).

História
--------

Výstavba trate sa začala dňa 1. apríla 1961, uvedená do prevádzky bola 7. novembra 1964 a jej dĺžka je viac ako 13 kilometrov, má 8 zastávok. Električková rýchlodráha sa vybudovala pre potrebu denne prepraviť viac ako 24 000 zamestnancov vtedajších Východoslovenských železiarní z centra mesta a novovybudovaného sídliska *Nové mesto*. Okrem samotnej rýchlodráhy sa postavila trať z ulice Československej armády okolo Novej nemocnice cez Nové mesto. O dva roky neskôr sa vybudovalo prepojenie Štúrovej ulice a rýchlodráhy cez Moldavskú ulicu. V roku 1988 aj prepojenie sídliska Nad jazerom cez Alejovú ulicu.

Kvôli električkovej doprave bol v roku 1965 uvedený do prevádzky nový dopravný závod na Bardejovskej ulici. Vybudovanie rýchlodráhy zastavilo dovtedajší postupný útlm električkovej dopravy, ktorej hrozilo úplné zrušenie. Dovtedy sa postupne zrušili viaceré úseky, napríklad od Štadióna Lokomotívy do Čermeľa, od Štadióna Lokomotívy do Ťahanoviec, trať na Masarykovej a Engelsovej a všetky trate nákladnej električkovej dopravy.

V roku 1979 sa začali používať na rýchlodráhe trojčlenné súpravy električiek T3, čo bol v Česko-Slovensku unikát. Tie boli ale pre zníženie prepravného objemu na rýchlodráhe a stúpajúce náklady postupne do roku 2001 zrušené. V roku 1989 boli doplnené trojčlánkové vozidlá KT8D5, v roku 1994 vozidlá typu T6A5, od roku 2003 premávajú na trati aj rekonštruované vozidlá KT8D5R.N2. Zároveň sa na túto trať od roku 2014 dostali aj nové súpravy Pragoimex Vario LF2 plus.

Prevádzka
---------

Na rýchlodráhe premávajú linky 5 (čiastočne) a R1 – R8. Na rýchlodráhe platí bežná tarifa pre spoje ako v rámci mesta Košice, a to T1. Takmer celá trať vedie súbežne s komunikáciou I. triedy č. 16 – hlavným ťahom na smery Rožňava, Zvolen a Bratislava (južný ťah). Na trati sa nachádza celkovo osem zastávok, vrátane konečnej zastávky:

* Kruhový objazd, Moldavská *(na znamenie)*
* Moldavská, OC
* OC Optima
* Perešská *(prestupný uzol/na znamenie)*
* Poľov, rázcestie *(na znamenie)*
* Ludvíkov Dvor *(na znamenie)*
* Valcovne U. S. Steel
* Vstupný areál U. S. Steel

Stále zastávky sú však len štyri – Moldavská, OC, OC Optima, Valcovne U. S. Steel, VA U. S. Steel, zvyšné sú zastávky na znamenie. V minulosti neboli zastávky, ktoré sú v súčasnosti zastávkami na znamenie obsluhované všetkými spojmi. Charakteristika rýchlodráhy a potreba prepraviť veľké množstvo ľudí v rovnakom čase (striedanie pracovných zmien v závode U. S. Steel Košice) spôsobuje nárazové vysoké vyťaženie trate, pre ktoré sa zaviedlo toto opatrenie. To bolo nahradené zavedením zastávok na znamenie, ktoré sa začali uplatňovať na menej exponovaných miestach v celom meste. Celú trasu po rýchlodráhe prejdú električky za 15 minút, v prípade nevyužitia zastávok na znamenie je trvanie medzi dvoma zastávkami 11 minút.

Maximálna povolená rýchlosť električiek je platnými právnymi normami SR stanovená na 65 km/h, interným nariadením DPMK upravená na 60 km/h, vo výhybniach 30 km/h. Obe nariadenia sú často nedodržiavané a vozidlá na rýchlodráhe nezriedka dosahujú rýchlosti do 80 km/h. 

Projekt integrovanej koľajovej dopravy KORID okrem iného počíta s odbočkou z rýchlodráhy na letisko, v štúdii sa tiež objavila dávno navrhovaná odbočka do Šace. Momentálne však neprebiehajú žiadne prípravné práce v súvislosti s navrhovanými zmenami.

Referencie
----------

1. 1 2 3  imhd.sk. *História rýchlodráhy* [online]. Košice: imhd.sk, 2014-12-28, [cit. 2021-12-10]. Dostupné online.
2. ↑  SITA. Košické električky oslavujú stošieste výročie. *sme.sk* (Bratislava: Petit Press), 2020-02-28. Dostupné online [cit. 2021-12-10]. ISSN 1335-4418.
3. ↑  TASR. Výstavba električkovej trate na košické letisko stojí pre spor o pozemky. *sme.sk* (Bratislava: Petit Press), 2021-01-28. Dostupné online [cit. 2021-12-10]. ISSN 1335-4418.

Literatúra
----------

* TATRANSKÝ, Adam. *Košické koľaje 1891–2004*. 1. vyd. Brno : [s.n.], 2004. ISBN 80-239-3979-3. S. 82.
* TATRANSKÝ, Adam. *Storočie košických električiek 1913–2013*. 1. vyd. Brno : Pro Trams, o.s. 2013. ISBN 978-80-260-4365-2. S. 217.

Pozri aj
--------

* Električková doprava v Košiciach

Externé odkazy
--------------


|  |  |
| --- | --- |
| Portal | Košický portál |

* Oficiálna stránka DPMK
* Informácie o mestskej doprave v Košiciach a cestovné poriadky

| * z
* d
* u
Mestská hromadná doprava na Slovensku |
| --- |
| Podľa mesta | 
* Banská Bystrica
* Bardejov
* Bratislava
* Brezno
* Čadca
* Dunajská Streda
* Galanta
* Hlohovec
* Komárno
* Košice
* Levice
* Levoča
* Lučenec
* Martin
* Nitra
* Nové Zámky
* Piešťany
* Poprad
* Rožňava
* Ružomberok
* Senec
* Senica
* Sereď
* Skalica
* Snina
* Spišská Nová Ves
* Stará Ľubovňa
* Svit
* Šahy
* Šaľa
* Štúrovo
* Šurany
* Topoľčany
* Trebišov
* Trnava
* Vráble
* Vranov nad Topľou
* Zlaté Moravce
* Zvolen
* Žiar nad Hronom
* Žilina

 |
| Železničná doprava | 
* Bratislava
* Tatranské elektrické železnice
* Trenčianska elektrická železnica
* Ľubochnianska elektrická železnica (zrušená)
* Elektrická železnica Bratislava – Viedeň (zrušená)

 |
| Rýchlodráha | 
* Bratislava (plánovaná)
* Petržalka
* Košice

 |
| Električková doprava | 
* Bratislava
* Košice

 |
| Trolejbusová doprava | 
* Banská Bystrica
* Bratislava
* Košice
* Prešov
* Žilina
* Vysoké Tatry (zrušená)

 |
| Autobusová doprava | 
* Bratislava
* Košice
* Žilina

 |
| Prevádzkovatelia | 
* *DP:* Banská Bystrica
* Bratislava
* Košice
* Martin
* Prešov
* Žilina
* *ARRIVA:* Bratislava
* Liorbus
* Michalovce
* Nitra
* Nové Zámky
* Trnava

 |
| Integrované dopravné systémy | 
* Bratislavský kraj
* Košický a Prešovský kraj
* Žilinský kraj
* Žilina – Rajec (zrušený)

 |